Helsinge skola

Helsinge skola on Vantaan Tikkurilan suuralueen Helsingin pitäjän kirkonkylän kaupunginosassa sijaitseva ruotsinkielinen yläkoulu (luokka-asteet 7–9). Koulun toiminta alkoi vuonna 1963 (Helsinge svenska samskola). Muutos peruskouluksi tapahtui syksyllä 1977 (koulun nimeksi Helsinge skola). Vuonna 2019 koulussa opiskeli 280 oppilasta.

Kouluun tulee oppilaita Vantaan lisäksi Tuusulasta, Nurmijärveltä, Hyvinkäältä ja Keravalta.

Saman koulurakennuksen tiloissa (erityisesti länsiosa) toimii myös ruotsinkielinen lukio (Helsinge gymnasium).

Lähteet

Luokka:Vantaan peruskoulut
Luokka:Suomen ruotsinkieliset peruskoulut
Luokka:Helsingin pitäjän kirkonkylä